
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 315 

ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης Ε=1,800 στρεμ. στη 
θέση «Αγ. Βασίλειος» περκρερ. Κοινότητας Καπα- 
ρελλίου Ν. Βοιωτίας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου Αγίων Αναργύρων 


στα Ο.Τ. 270 271 και 275. 2 

Χαρακτηρισμός Κοινοτικών δρόμων των Κοινοτήτων 
Καλαμιού και Συκολόγου Επαρχίας Βιάννου του Ν. 
Ηρακλείου. 3 


ΑΝΑ ΔΑΣΩΣ ΕΙΣ 

ΑΠΟΦΑΣΕΙΣ 

Αριβ. 296 (1) 

Κήρυξη αναδασωτέας έκτασης Ε=1,800 στρεμ. στη θέση 
«Αγ. Βασίλειος» περκρερ. Κοινότητας Καπαρελλίου Ν. 
Βοιωτίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦ. ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 117 παρ. 3 του Συντάγμα¬ 
τος της Χώρας, των άρθρων 38 παρ. 1 και 41 παρ. 1 του Ν. 
998/79, ως και του άρθρου 12 παρ. 2 του Ν. 2040/92 
«Ρύθμιση θεμάτων αρμοδ/τας Υπ. Γεωργίας κ.λπ». 

2. Τις αριθ: (α) 160417/1180/8.7.80 και (β) 182447/ 
3049/24.9.80 διαταγές του Υπουργείου Γεωργίας. 

3. Τις διατάξεις των αρθ. 4 παρ. 1 και 6 παρ. 7 του Ν. 


2240/94 ως και του άρθρου 14 του Ν. 2399/96. 

4. Την αρ. 899/18.3.97 αναφορά - πρόταση του Δασαρ¬ 
χείου θηβών για κήρυξη ως αναδασωτέας δημόσιας δασι¬ 
κής έκτασης Ε=1,800 στρεμ. στη θέση «Αγιος Βασίλειος» 
περιφέρειας κοινότητας Καπαρελλίου - Νομού Βοιωτίας η 
οποία καλυπτόταν από δασική βλάστηση αγριελιών, κέ¬ 
δρων και σχίνων και καταστράφηκε από εκχέρσωση από 
τον Δημήτριο Αλεξ. Παπαθανασίου - κάτοικοι Καπαρελ¬ 
λίου το διάστημα 10.10.90 έως 10.12.90, αποφασί¬ 
ζουμε: 

Κηρύσσουμε αναδασωτέα με σκοπό, τη διατήρηση του 
δασικού χαρακτήρα, την προστασία και την αποκατά¬ 
σταση της δασικής βλάστησης, με φυσική ή τεχνητή ανα¬ 
γέννηση τη δημόσια δασική έκταση Ε=1,800 στρεμ. που 
βρίσκεται στη θέση « Αγιος Βασίλειος» περιφ. Κοινότητας 
Καπαρελλίου Ν. Βοιωτίας και καταστράφηκε από εκχέρ¬ 
σωση, το διάστημα 10.10.90 έως 10.12.90. 

Η παραπάνω αναδασωτέα έκταση προσδιορίζεται από 
τα στοιχεία Α, Γ, Γ, Δ, Ε, Ζ, Α στο συνημμένο τοπογραφικό 
διάγραμμα με κλίμακα 1:500, και που αποτελεί αναπό¬ 
σπαστο μέρος της απόφασης αυτής, ορίζεται δε η έκταση: 

Βόρεια: Με παράνομη δρόμο - Δημόσιες δασικές εκτά¬ 
σεις 

Νότια: Με δημόσιες δασικές εκτάσεις 

Ανατολικά: Με δημόσιες δασικές εκτάσεις 

Δυτικά: Με παράνομο δρόμο - Δημόσιες δασικές εκτά¬ 
σεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 24 Μαρτίου 1997 

Με εντολή Γ εν. Γ ραμ. 

Περιφ. Στ. Ελλάδας 
Ο Αναπληρωτής Περ/κού Δ/ντή 
ΙΩΑΝ. ΚΟΥΛΟΥΡΓΙΩΤΗΣ 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. οικ. 4722/445 (2) 

Τροποποίηση ρυμοτομικού σχεδίου Αγίων Αναργύρων στα 
Ο.Τ. 270 271 και 275. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του από 17.7.1923 Ν.Δ/τος και ειδικό¬ 
τερα των άρθρων 3 και 70 αυτού όπως μεταγενέστερα 
τροποποιήθηκαν και συμπληρώθηκαν. 

2. Τις διατάξεις του Α.Ν. 314/68 (ΦΕΚ 47/Α) όπως με¬ 
ταγενέστερα τροποποιήθηκαν με το υπ’ αριθ. 1018/71 
Ν.Δ/γμα (ΦΕΚ 220/Α) και με την παρ. 3 του άρθρου 34 
του Ν. 1577/85 (ΦΕΚ 210/Α). 

3. Τις διατάξεις του υπ’ ορ. 183/86 Π,Δ/τος (ΦΕΚ 
70/Α). 

4. Τις διατάξεις του Ν. 2218/94 (ΦΕΚ 90/Α) περί ίδρυ¬ 
σης Νομαρχιακής Αυτοδιοίκησης κ.λπ. όπως αντικαταστά- 
θησαν με τον Ν. 2240/94 (ΦΕΚ 153/Α/94). 

5. Τον ισχύοντα Οργανισμό Εσωτερικής Λειτουργίας 
των Υπηρεσιών της Νομαρχίας Αθηνών (ΦΕΚ 395/Β/ 
11.5.95) και την αρ. 643/5.10.95 απόφαση Νομάρχη 
Αθηνών περί μεταβίβασης αρμοδιοτήτων. 

6. Την υπ' αρ. 77/20.2.1997 απόφαση του Δημοτικού 
Συμβουλίου Αγίων Αναργύρων. 

7. Την υπ’ αρ. 12/97 θέμα 11 ο γνωμοδότηση τουΣΧΟΠ 
Νομαρχιακού Τομέα Δυτικής Αθήνας, αποφασίζουμε: 


Αρθρο 1 

Εγκρίνεται η τροποποίηση του ρυμοτομικού σχεδίου Αγ. 
Αναργύρων με: 

α\ με τη δημιουργία «χώρου πρασίνου», «χώρου εκκλη¬ 
σίας» και «πεζοδρόμων» μεταξύ των Ο.Τ. 270 και 271 και 

β'. με τον χαρακτηρισμό τμήματος του Ο.Τ. 275α' σε 
«χώρο πλατείας» και την συνένωση του με τον υπάρχοντα 
χώρο πλατείας, καταργουμένου του, μεταξύ τωνπεζόδρο- 
μου, και όπως φαίνεται στο σχετικό πρωτότυπο σχεδιά¬ 
γραμμα σε κλίμακα 1:500 το οποίο συνοδεύει αυτή την 
απόφαση. 

Αρθρο 2 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού και του 
προϋπολογισμού του Δήμου Αγίων Αναργύρων (άρθρο 27 
του Ν. 2081/92). 

Άρθρο 3 

Η ισχύς αυτής της απόφασης αρχίζει από την ημερομη¬ 
νία δημοσίευσής της στην Εφημερίδα της Κυβερνή- 
σεως. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 8 Απριλίου 1997 

Με εντολή Νομάρχη 
Ο Πρόεδρος της ΝΕ ΠΟΠΕΥ 
Γ. ΑΝΑΝΙΑΔΗΣ 

Αριθ. ΤΠ 5343 (3) 

Χαρακτηρισμός Κοινοτικών δρόμων των Κοινοτήτων Κα¬ 
λαμιού και Συκολόγου Επαρχίας Βιόννου του Ν. Ηρα¬ 
κλείου. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του από 17.7.23 Ν Δ/τος όπως τροπο¬ 
ποιήθηκαν και συμπληρώθηκαν και ειδικότερα τα άρθρα 3, 
9 και 70. 

2. Τις διατάξεις του ισχύοντος ΓΟΚ (ΦΕΚ 210Α). 

3. Τις διατάξεις του Α.Ν. 314/68 (ΦΕΚ 47/Α) όπως τρο¬ 
ποποιήθηκαν και συμπληρώθηκαν με το υπ’ αρ. 1018/ 
1971 Ν.Δ/γμα (ΦΕΚ 22/Α), και την παρ. 3 του άρθρου 34 
του Ν. 1577/85 (ΦΕΚ 210Α). 

4. Τις διατάξεις του υπ' αρ. 183/86 Π.Δ/τος(ΦΕΚ70Α). 

5. Τις διατάξεις του από 24.5.85 Π.Δ/τος (ΦΕΚ 270Δ/ 
85). 

6. Τις με αρ. πρωτ. 227/1996 και 123/1996 βεβαιώσεις 
των Κοιν. Καλαμιού και Συκολόγου για τον χαρακτηρισμό 
του κυριώτερου δρόμου που συνδέει τους οικισμούς 1) Ν. 
Αρβη - Συνδων'ια, 2) Σινδωνία - Τέρτσα, 3) Τέρτσα - Μύρ¬ 
τος 4) Συκολόγο - Τέρτσα και 5) Καλάμι - Συνδωνία. 

7. Την με αρ. 105/90 γνωμοδότηση της Νομικής Δ/νσης 
του Υπουργείου ΠΕΧΩΔΕ. 


8. Το με αρ. του πρακτικού 30 της 21.11.1996 σύμ¬ 
φωνη γνώμη του ΣΧΟΠ, αποφασίζουμε: 

Χαρακτηρίζουμε ως κοινοτικούς τους δρόμους που 
συνδέουν τους οικισμούς 1) Ν. Αρβη-Συνδωνία, 2) Σινδω¬ 
νία - Τέρτσα, 3) Τέρτσα - Μύρτος 4) Συκολόγο - Τέρτσα 
και 5) Καλάμι - Συνδωνία, όπως φαίνονται στο συνημμένο 
φύλλο χάρτου κλ. 1:25.000, επειδή είναι οι κυριώτεροι ή οι 
μοναδικοί που συνδέουν αυτούς του οικισμούς. 

Για τα γήπεδα που έχουν πρόσωπο στο δρόμο αυτό 
ισχύουν οι διατάξεις της παρ. 2 Β του άρθρου 1 του από 
24-5/31.5.85 Π.Δ/τος «Τροποποίηση όρων και περιορι¬ 
σμών δόμησης γηπέδων έξω από τα ρυμοτομικά σχέδια 
πόλεων και οικισμών (ΦΕΚ 270 τεύχος Δ). 

Κάλυψη Δαπάνης 

Με τις διατάξεις της παρούσας δεν προκύπτει δαπάνη 
σε βάρος του κρατικού προϋπολογισμού, ούτε σε βάρος 
του προϋπολογισμού των οικείων ΟΤΑ. 

Η παρούσα να δημοσιευθεί στην Εφη μερίδα της Κυβερ- 
νήσεως. 

Ηράκλειο, 14 Μαρτίου 1997 
Ο Νομάρχης 

ΓΙΑΝΝΗΣ ΓΑΡΕΦΑΛΑΚΗΣ 

